text: Valgkamp i gang
  28 januar 2011 kl. 17.30
  SF's formand Villy Søvndal og SF's spidskandidat i Sydjylland Karina Lorentzen Dehnhardt sparkede i dag deres valgkamp i gang.
  Det sker i Vejle, hvor SF-formanden, Karina Lorentzen Dehnhardt og lokale folketingskandidater, Anders Myrhøj Jensen og Finn T. Hansen, tog en snak med folk på gågaden.
  Inden da besøgte de den 140 år gamle hval på Vejle Kunstmuseum.
   
  SF's nye spidskandidat hedder Karina Lorentzen Dehnhardt. For bare tre år siden blev hun, total ukendt, valgt ind på et af Folketingets allerbilligste mandater. I dag er hun retsordfører, næstformand i folketingets retsudvalg og spidskandidat for SF-Sydjylland.
  Karina Lorentzen afløser Villy Søvndal som spidskandidat i Sydjylland.
   
  Villy Søvndal har gennemført en række succesfulde valgkampagner i Sydjylland.
  Han blev valgt ind første gang i 1994. Herefter blev han genvalgt i 1998, 2001, 2005 og 2007. Men ved det kommende folketingsvalg i 2011 er Villy Søvndal opstillet i København. I kraft af sit formandskab vil han dog føre valgkamp i hele landet.
  